बीकानेर। शहर के सिविल एरिया में तड़के शुक्रवार को एक अज्ञात व्यक्ति का शव मिला। इसकी सूचना पर सदर पुलिस मौके पर पहुंची। शव को पीबीएम के मुर्दाघर में रखवाया। जानकारी के अनुसार शुक्रवार सुबह करीब साढ़े पांच बजे जिला कलेक्टर निवास के पास वाली गली में एक व्यक्ति सड़क पर औंधे मुहं गिरा पड़ा था।
मौके पर पुलिस पहुंची
राहगीरों ने संभाला तो वह अचेत था। इसकी सूचना पुलिस को दी गयी। पुलिस मौके पर पहुंची और उस व्यक्ति को गाड़ी में डालकर पीबीएम हॉस्पिटल ले गयी जहाँ चिकित्सकों ने उसे मृत घोषित कर दिया। शव की शिनाख्त नहीं हो पायी है।